Факултет педагошких наука Универзитета у Крагујевцу, Јагодина

ДЕЧИЈА ИГРА И СТВАРАЛАШТВО – Изборни 8

4. година ОАС-ПВ

УПУТСТВА ЗА ПРИПРЕМУ САМОСТАЛНОГ ИСТРАЖИВАЧКОГ РАДА СТУДЕНТА

1. **ПРВА НЕДЕЉА - ПРИЧА ЗА ДЕЦУ**
	1. Одабрати једну кратку причу за децу предшколског узраста, савремених писаца у области дечије књижевности. У радном материјалу, студент прво треба у целости да прикаже текст одабране приче.
	2. Следећи корак подразумева да у раду са дететом, започн ечитање приче и у једном тренутку (делу овог текста) прекинете причу и подстаке дете да настави и заврши причу. Овако измењен текст унети у радни материјал.
	3. Описати интересовање, ангажовање и понашање детета док ради овај задатак (да ли је било заинтересовано, колико му је требало подстицаја, да ли је имало и каквих коментара,...).
	4. Затим детету прочитати оригиналан крај приче. Забележити дететову реакцију и коментар.
2. **ДРУГА НЕДЕЉА - ПРИЧА У СЛИКАМА**

2.1. На основу оригиналног текста приче припремити причу у сликама. На пет листова папира А4 формата цртежом представити делове садржаја ове приче, тако да деца на основу ових садржаја могу, по слободном избору да слажу цртеже и причају причу, како је они доживљавају, док гледају цртеже. Фотографије цртежа приложити у материјалу.

2.2. Детету дати сликовни материјал, да га погледа. Записати да ли је повезало слике са причом од прошле недеље. Представити причу детета и његов редослед слика. Описати како се дете понашало, како је реаговало, док је радило овај задатак.

1. **ТРЕЋА НЕДЕЉА – ДИДАКТИЧКА ИГРА**

3.1. На основу садржаја приче осмислити и припремити једну дидактичку игру предметима и речима (као што су игре *Нађи пара, Шта је слично, а шта различито, На слово - на слово и друге*), направити је од папира или картона, или ... Фотографисати материјал и описати на који начин се може играти ова игра и зашто је она значајна за дечији развој. Значај игре представити по аспектима дечијег развоја (физички, когнитивни, социо-емоционални, развој дечије креативности, морални).

 3.2. Деци понудити материјал, да се њиме игра. Објаснити му правила игре.

 Учествовати у игри као равноправан члан.

 3.3. Забележити понашања детета у игри, како је реаговало,...

Материјал комплетирати и спаковати у један Word или Power Point документ. На насловној страни документа унети основне податке о Факултету, наставном предмету, наслову и теми рада (*Самосталан истраживачки рад; Тема: Игра као чинилац развоја дечије креативности*), подаци о наставнику и студенту.

Материјал послати наставнику на мејл адресу emina.kopas@pefja.kg.ac.rs најкасније **до краја априла 2023.**

Обавезно (у мејлу) написати **наслов мејла**: ДИИС\_СИР\_Име и презиме студента.

Материјал припремила,

Проф. др Емина Копас-Вукашиновић